|  |
| --- |
| **РЕПУБЛИКА СРБИЈА – ОПШТИНА РАЧА** |
| **ОПШТИНСКО ВЕЋЕ ОПШТИНЕ РАЧА** |

**Број: 401-248/2023-II-01**

**Датум: 02.06.2023. године.**

На основу члана 46. Закона о локалној самоуправи ("Сл. гласник РС", број 129/2007 ,83/2014 – др.закон, 101/2016 – др. Закон, 47/2018 и 111/2021 – др закон), члана 71. Статута општине Рача ("Сл. гласник општине Рача", број 03/2019) и члана 37. Пословника о раду Општинског већа општине Рача ("Сл. гласник општине Рача", број 22/2020 и 8/2022), Општинско Веће општине Рача, на седници одржаној дана 02.06.2023. године, донело је:

**O Д Л У К У**

**о додели средстава из буџета општине Рача у 2023. години,за финансирање програма од јавног интереса која реализују удружења средствима буџета општине Рача у 2023. години**

1. Додељују се средства из буџета општине Рача у 2023. години, за реализацију програма у оквиру Јавног конкурса за подстицање програма или недостајућег дела средстава за финансирање програма од јавног интереса која реализују удружења, и то:

* Друштво пчелара “Карађорђево трмчиште“, улица Карађорђева бб, 34210 Рача – пројекат „Оптимална припрема пчеларских друштва за главну пашу са побољшањем расног састава“, износ средстава 700.000,00 динара
* Удружење воћара и виноградара „Вожд“ улица Краља Петра Првог бр. 20, 34210 Рача – пројекат „Унапређење технологије гајења, конкурентности и економичности воћарске и виноградарске производње кроз јачање капацитета пољопривредних удружења“, износ средстава 600.000,00 динара
* Удружење грађана „ Моје мало место” Рача, улица Карађорђева бр.60, 34210 Рача – пројекат „Летња школа у природи “,износ средстава 125.000,00 динара
* Удружење грађана “Наше мало место“, Рача, Карађорђева бр.93, 34210 Рача – пројекат „Моје паметно лето“.износ средстава 125.000,00 динара
* „Савез удружења бораца народноослободилачког рата општине Рача“, улица Карађорђева бр.48, Рача – пројекат „Реконструкција спомен обележја на територији општине Рача“, износ средстава 75.000,00 динара
* „Удружење бораца Шумадије општински одбор Рача“, улица Радоја Домановића бр. 31, Рача –

пројекат „Боље сутра за учеснике рата“, износ средстава 50.000,00 динара

* Удружење грађана „МК Громовник“ Краља Петра Првог бб, 34210 Рача – пројекат „Громовник

2023“ , износ средстава 30.000,00

1. Овлашћује се председник општине Рача да потпише уговорe о финансирању пројекaта из члана 1. ове Одлуке.
2. Корисник одобрених средстава дужан је да Одељењу за привреду, пољопривреду,буџет и финансије Општинске управе општине Рача достави периодични и завршни финансијски извештај најкасније до 31.01.2024. године.

Корисник одобрених средстава обавезан је да Комисији за праћење реализације пројеката омогући праћење реализације пројекта и достави периодични и завршни финансијски извештај најкасније до 31.01.2024. године.

Достава наведених извештаја биће прецизирана уговором о финансирању пројекта.

1. Позива се подносилац одобреног пројекта да у року од седам дана од дана пријема ове Одлуке, достави усклађен финансијски план пројекта са одобреним средствима Комисији за покретање и спровођење конкурсног поступка доделе средстава из буџета општине Рача у 2023. години за подстицање пројеката/програма од јавног интереса које реализују удружења у два примерка, изјаву да средства за реализацију одобреног пројекта нису на други начин већ обезбеђена, изјаву о непостојању сукоба инетереса.

Након достављања документације из става 1. овог члана од стране подносиоца одобреног пројекта, закључиће се уговор о финансирању којим ће се регулисати међусобна права и обавезе уговорених страна.

Уколико подносилац одобреног пројекта не достави докуметнацију прописану у ставу 1. овог члана сматра се да је одустао од реализацију програма.

1. Одлуку објавити на званичној интернет страни општине Рача и порталу е-Управа.
2. Одлука ступа на снагу наредног дана од дана објављивања1.

**О Б Р А З Л О Ж Е Њ Е**

Чланом 11. Правилника о критеријумима и поступку доделе средстава из буџета општине Рача за финасирање програма од јавног интереса која реализују удружења (Службени гласник општине Рача“,број 13/2019), предвиђено је да Комисија разматра пријаве и утврђује листу вредновања и рангирања пријављених програма, коју објављује на заваничној интернет страници општине Рача и порталу е-управе

Чланом 12. Правилника о критеријумима и поступку доделе средстава из буџета општине Рача за финасирање програма од јавног интереса која реализују удружења (Службени гласник општине Рача“,број 13/2019), предвиђено је да о спроведеном поступку Комисија води записник. Након спроведеног поступка Комисија сачињава Предлог Одлуке о избору Програма који ће се финасирати са наведеним износима новчаних средстава и исти доставља општинском већу општине Рача у року од 15 дана од дана истека рока за подношење приговора из члана 11. става 4. овог Правилника.

Чланом 3. Правилника о критеријумима и поступку доделе средстава из буџета општине Рача за финасирање програма од јавног интереса која реализују удружења (Службени гласник општине Рача“,број 13/2019) предвиђено је да се висина средстава за финансирање Програма утврђује сваке године Одлуком о буџету општине Рача.

Јавни конкурс је објављен дана 17.03.2023. године на званичној интернет страни општине Рача

Рок за пријаву на јавни конкурс трајао је 15 дана од дана објављивања на званичној интернет страни општине Рача, закључно са 03.04.2023. године.

Комисија је константовала да се на јавни конкурс благовремено пријавило седам невладиних организација и удружења , и то:

1. Друштво пчелара “Карађорђево трмчиште“, Рача
2. Савез удружења бораца народноослободилачког рата општине Рача
3. Удружење бораца Шумадије општински одбор Рача
4. Удружење грађана „ Наше мало место“
5. Удружење грађана „ Моје мало место“
6. Удружење воћара и виноградара „Вожд“ Рача
7. Удружење грађана „МК Громовник“

Неблаговремених пријава није било.

Након отварања пристиглих пријава Комисија је констатовала да следећа удружења испуњавају услове за доделу средстава из буџета општине Рача.

1.Друштво пчелара “Карађорђево трмчиште“, Рача

2.Савез удружења бораца народноослободилачког рата општине Рача

3.Удружење бораца Шумадије општински одбор Рача

4.Удружење грађана „ Наше мало место“

5.Удружење грађана „ Моје мало место“

6.Удружење воћара и виноградара „Вожд“ Рача

7.Удружење грађана „ МК Громовник“

Комисија је након разматрања наведених пријава, које испуњавају услове за доделу средстава, применом критеријума утврђених чланом 5. и 6. Правилника о критеријумима и поступку доделе средстава из буџета општине Рача за финасирање програма од јавног интереса која реализују удружења (Службени гласник општине Рача“,број 13/2019) и чланом 12. овог правилника, за доделу средстава за финансирање програма од јавног интереса која реализују удружења средствима буџета општине Рача у 2023 години, утврдила предлог расподеле средстава и проследила га Општинском већу на даље разматрање.

Водећи се радом и стручношћу Комисује, Општинско веће општине Рача донело је одлуку као у диспозитиву.

**ОПШТИНСКО ВЕЋЕ ОПШТИНЕ РАЧА**

**ЗАМЕНИК ПРЕДСЕДНИКА**

Душан Ђоковић, с.р.

**Одлуку доставити:**

1. Подносиоцима пријаве на јавни позив;
2. Одељењу за привреду, пољопривреду,буџет и финансије Општинске управе општине Рача
3. Архиви.